Ulike legar har tatt dei store bestemmingane, kva vedkjem medisinering og anna behandling. Min faste lege her inne var på ferie då eg vart sjuk. Den dagen han kom tilbake, var det som ein engel steig inn i rommet og full av medkjensle stod ved senga mi. Han kjenner meg og veit best av alle kva som verkar best akkurat for meg.
Sjukepleiarane, hjelpepleiarane og dei unge studentane som er der for å læra og sjå. Dei får god opplæring! Eg har alltid sett sjukepleiaryrket høgt, men no er dei i ein eigen klasse hjå meg. Omsorgsfulle, lattermilde, venlege, tolmodige, oppfinnsame, bestemte, allsidige... Og flinke! Her er det snakk om folk som verkeleg kan sitt fag.